**Црногорски – српски, босански, хрватски језик и књижевност (V разред)**

Тања Рогановић

**Прилог 1**

Асоцијација

|  |  |  |
| --- | --- | --- |
| A | Б | В |
| срна | висибаба | жуто |
| срндаћ | љубичица | топло |
| младунче | пупољци | зрак |
| лане | ласта | дуга |
| БАМБИ | ВЈЕСНИК | СУНЦЕ |
| **ПРОЉЕЋЕ** | | |

**Прилог 2**

Сценарио за представу

***ДОЛАЗАК ПРОЉЕЋА***

**Приповједач**: Далеко на југу доље поред мора, прољеће се смијало под сунчаним небом. Шетало се тако прољеће и мислило о свом поласку на сјевер.

Прољеће: Ускоро морам поћи горе на мој драги сјевер. Али кога да пошаљем да објави мој долазак? Да ли ћеш ти ласто, моја драга пријатељице?

Ласта: Ах, ах пусти ме да се нагледам немирног мора, ове године пошаљи неког другог. Пошаљи на примјер дугоногу роду, она је и онако јача од мене.

Прољеће: Роду? Ко сада њу да нађе, она је негдје у Египту, лети обалом велике ријеке Нила и гледа крокодиле како се сунчајуу топлом муљу. Морам да потражим неког другог.

**Приповједач** : Прољеће пође уздуж мора да потражи неког ко ће бити његов овогодишњи вјесник. Молио је многе птице, али свака је хтјела да бар још мало остане у сунчаном приморју. Прољеће сједе тужно и уморно поред једне маслине и замисли се...

Вјетар Југо: Зар си мене заборавио?

**Приповједач**: Јави се нечији весео глас иза маслинових грана. Прољеће се обрадова и подиже главу, али не угледа никог.

Прољеће: Хеј, ко је то? Ко жели добровољно на мој драги сјевер? Гдје си јуначе? Не видим те.

Вјетра Југо: Не можеш да ме видиш. Ја сам вјетар Југо, Југ је мој завичај, познајем већ све заливе, маслињаке, обишао сам све куле и бедеме... Драге воље ћу полетјети на сјевер да најавим твој долазак.

Прољеће: Али како ће знати да долазиш, нико не може да те види. Ласту бар свако угледа и каже „Ето прољећа, долазе ласте“.

Вјетар Југо: Не брини ти ништа... одох ја ..

**Приповједач**: Југо се диже високо и полетје. За кратко вријеме стиже до прве планине и одмах стаде топити снијег.

Снијег: Не знам ни сам шта ми је , постаје ми тако топло, као да сам болестан...Сигурно долази прољеће.

**Медвјед**: Голица ме у носу, топли јужни вјетар, осјећам да ће ускоро прољеће.

**Орао**: Охо, хо чини ми се да југо дува у моја крила, а то је знак да је прољеће близу.

**Висибаба**: Ко ме то зове? Чини ми се да сам чула нечији глас. Моје њежне латице као снијежне пахуље, морају најавити долазак прољећа...

**Ђурђевак**: И мене је неко пробудио, лијепа комшинице, морам да пожурим и развијем своје звонасте цвјетове, јер чим се ја пробудим, значи да ће убрзо прољеће и ја је први морам поздравити својим јаким мирисом...

Зумбул: Ти први да га поздравиш? Па то право припада мени и мојим разбарушеним цвјетовима.

Јагорчевина: А можда ипак мени? Свако ће рећи да су моји жути цвјетови најљепши дар прољећу.

Вјетар Југо: Замишљен, питам се који је то најљепши дар који се спрема прољећу?

**Приповједач**: Шетао је тако дуго међу висибабама, јагорчевинама и стаде задивљен и опијен дивним мирисом.

Вјетар Југо: Какав је то диван цвјетић, модар као море, опојног мириса? Ево га, нашао сам га (повиче он подижући букетић љубичица). Ах, ах, не вјерујем да је љепшег мириса нашао чак ни мој далеки рођак вјетар из Индије.

**Приповједач**: Пијан од радости он чак заборави и на коју страну треба да дува и стаде да се врти у круг као бијеcни вихор. Забављен тако својом игром није ни опазио да је прољеће већ стигло у озбиљни сјеверни крај.